heiberglampe
Heiberglampe, opr. olielampe med en høj, kantet sokkel af opaline eller porcelæn, der bærer oliebeholderen og et højt lampeglas samt evt. en glaskuppel.
Lampen, der kendes fra 1830'erne, ses på maleren Wilhelm Marstrands portræt af familien Heiberg fra 1870. Den blev fra 1860'erne udformet til anvendelse af petroleum og er senere også fremstillet til montering med elektrisk lys.